VEGA præsenterer

**Riot jazz fra den energiske, musikalske cocktail Youngblood Brass Band**

*Tung hiphop og festlig New Orleans jazz fylder Lille VEGA, når det legendariske brass band spiller deres unikke kompositioner den 17. oktober.*

Youngblood Brass Band kombinerer de tungeste hiphop beats med originale harmoniske blæseinstrumenter og leder tankerne hen på artister som Stevie Wonder, Fugazi, Four Tet og Public Enemy.

Det amerikanske brass band fra Oregon mødte hinanden tilbage i high school i 1995. Her startede drengene det musikalske projekt One Lard Biskit Brass Band, som tre år senere blev ændret til Youngblood Brass Band. Samme år udgav de deres debutalbum *Word on The Street* og i 2000 udgav bandet den anmelderroste opfølger *Unlean,* som featurede artister som Talib Kweli, Mike Ladd, dj Skooly og Ike Willis (Frank Zappas sparringspartner).

Det ti mand høje orkester spillede i 2003 et utal af koncerter på Roskilde, hvor deres unikke blanding af New Orleans jazz og hiphop lød lifligt ud over hele dyreskuepladsen. I hjemlandet er gruppen kendt som en ”must-see-live”- oplevelse. Med de mange års sammenspil har bandet oparbejdet en utrolig tight fælles forståelse, hvilket både kan ses og i særdeleshed høres.

Bandet med tubaisten Nat McIntosh og perkussionist David Henzie-Skogen i front har gang på gang vist at de mestrer en bred vifte af genrer i deres samfundskritiske, men samtidigt utroligt festlige, musikalske univers.   
  
Med deres seneste album *Pax Volumni* fra 2013 i baghånden og en ny ep på trapperne bliver det med sikkerhed en uforglemmelig aften i selskab med det kompetente, farverige brass band.

**Fakta om koncerten  
​**Young Blood Brass Band (US)

Tirsdag den 17. oktober kl. 21.00  
Lille VEGA, Enghavevej 40, 1674 København V  
Billetpris 150 kr. + gebyr  
Billetsalget starter i dag via vega.dk og Ticketmaster